 Isilo Esinombala Obomvu Okukhulunywa Ngaso Encwadini YesAmbulo 17Siyini?ULIMI ISpanishi Isi-Albania Isi-Amharic Isi-Arabhu Isi-Armenia Isi-Azerbaijani Isi-Azerbaijani SesiCyrillic Isi-Efik Isi-Estonia Isi-Ewe Isi-Iceland Isi-Igbo Isi-Iloko Isi-Indonesia Isi-Ukraine Isi-Umbundu IsiBemba IsiBhunu IsiBulgaria IsiCebuano IsiChewa IsiCreole SaseHaiti IsiCroatia IsiCzech IsiDanishi IsiDashi IsiFinishi IsiFulentshi IsiGa IsiGeorgia IsiGreki IsiHebheru IsiHiligaynon IsiHungary IsiJalimane IsiJapane IsiKazakh IsiKikaonde IsiKinyarwanda IsiKirghiz IsiKirundi IsiKisonge IsiKorea IsiLingala IsiLithuania IsiMalagasy IsiMalayalam IsiMalta IsiMyanmar IsiNgisi IsiNorway IsiNtaliyane IsiNzema IsiPangasinan IsiPedi IsiPolishi IsiPutukezi IsiRashiya IsiRomania IsiSerbia IsiSerbia SesiRoma IsiShayina SesiMandarin Esenziwe Lula IsiShayina SesiMandarin Sezinhlamvu Zakudala IsiShona IsiSinhala IsiSlovak IsiSlovenia IsiSwahili IsiSwidi IsiTagalog IsiTatar IsiTelugu IsiThai IsiTiv IsiTswana IsiTurkey IsiVenda IsiVietnam IsiXhosa IsiYoruba IsiZuluIsilo esinombala obomvu okukhulunywa ngaso encwadini yesAmbulo isahluko 17, sifanekisela inhlangano enomgomo wokwakha ubunye phakathi kwezizwe zomhlaba nokuzimelela. Ekuqaleni yayibizwa ngokuthi iNhlangano Yezizwe futhi manje isibizwa ngokuthi iZizwe Ezihlangene.Izindlela zokubona isilo esinombala obomvuSiyinhlangano yezombusazwe. Isilo esinombala obomvu sinamakhanda ayisikhombisa okuthiwa amelela izintaba eziyisikhombisa namakhosi ayisikhombisa noma imibuso ebusayo. IsAmbulo 17:9, 10 EBhayibhelini, izintaba nezilo ziye zimelele ohulumeni.Jeremiya 51:24, 25; Daniyeli 2:44, 45; 7:17, 23.Sifana nesimiso sezombusazwe somhlaba wonke. Isilo esinombala obomvu sifana nesilo esinamakhanda ayisikhombisa okukhulunywa ngaso encwadini yesAmbulo isahluko 13, esimelela isimiso sezombusazwe somhlaba wonke. Zombili lezi zilo zinamakhanda ayisikhombisa, izimpondo eziyishumi kanye namagama enhlamba. IsAmbulo 13:1; 17:3 Ukufana kwalezi zilo ngalezi zindlela akunakwenzeka ngephutha. Isilo esinombala obomvu singumfanekiso noma simelela isimiso sezombusazwe somhlaba wonke.IsAmbulo 13:15.Sithola amandla kweminye imibuso. Isilo esinombala obomvu sivela kweminye imibuso, noma sikhona ngenxa yayo.IsAmbulo 17:11, 17.Sihlangene nenkolo. IBhabhiloni Elikhuluiqoqo lazo zonke izinkolo zamanga emhlabenilihlezi phezu kwesilo esinombala obomvu, okubonisa ukuthi lesi silo sithonywa amaqembu enkolo.IsAmbulo 17:3-5.Sihlazisa uNkulunkulu. Isilo sigcwele amagama enhlamba.IsAmbulo 17:3.Sanyamalala okwesikhashana. Isilo esinombala obomvu sasiyoba kwalasha, noma singabi bikho, isikhashana kodwa siphinde sivele.IsAmbulo 17:8.Ukugcwaliseka kweziprofetho zeBhayibheliCabanga ngendlela iZizwe Ezihlangene neNhlangano Yezizwe eziye zagcwalisa ngayo iziprofetho zeBhayibheli eziphathelene nesilo esinombala obomvu.Siyinhlangano yezombusazwe. IZizwe Ezihlangene zisekela isimiso sezombusazwe ngokuqikelela ukuthi wonke amaLungu azo ayalingana. Sifana nesimiso somhlaba wonke sezombusazwe. Ngo-2011, iZizwe Ezihlangene zenezela elinye izwe, okwenza le nhlangano ibe namazwe angu-193. Ngaleyo ndlela, le nhlangano ithi imelela iningi lamazwe nezizwe zomhlaba.Sithola amandla kweminye imibuso. IZizwe Ezihlangene zakhiwa amazwe ahlukahlukene omhlaba futhi le nhlangano ithola amandla negunya ngokwemvume yalawo mazwe.Sihlangene nenkolo. Kokubili iNhlangano Yezizwe neZizwe Ezihlangene bezilokhu zisekelwa izinkolo zomhlaba. Zihlazisa uNkulunkulu. IZizwe Ezihlangene zabunjelwa ukulondoloza ukuthula nokulondeka emhlabeni wonke. Nakuba lokhu kungase kubonakale kuwumgomo oncomekayo, empeleni iZizwe Ezihlangene azimhloniphi uNkulunkulu ngoba zizama ukwenza lokho athe kuyofezwa uMbuso wakhe kuphela.IHubo 46:9; Daniyeli 2:44.Sanyamalala okwesikhashana. INhlangano Yezizweeyasungulwa ngemva nje kweMpi Yezwe I ukuze ilondoloze ukuthulaayikwazanga ukunqanda ukungezwani kwamazwe omhlaba. Ayibange isaba khona lapho kuqala iMpi Yezwe II ngo-1939. Ngo-1945, ngemva kokuphela kweMpi Yezwe II kwasungulwa iZizwe Ezihlangene. Injongo yale nhlangano, izindlela zayo nokwakheka kwayo kufana kakhulu nokweNhlangano Yezizwe. isig. 10 Ngokwe-Vines Expository Dictionary of Old and New Testament Words, igama lesiGreki elihunyushwe ngokuthi kwalasha lichaza umgodi ongenamkhawulo. EBhayibhelini, libhekisela endaweni noma esimweni lapho okuthile noma othile evalelekile futhi engakwazi kwenza lutho. isig. 13 Bheka iSiphakamiso 2 soMthetho-sisekelo WeZizwe Ezihlangene. isig. 16 Ngokwesibonelo, ngo-1918 isigungu esimelela amasonto amaningana amaProthestani eMelika, savumelana ngokuthi iNhlangano Yezizwe izoba yizwi layo lezombusazwe lombuso kaNkulunkulu emhlabeni. Ngo-1965, abameleli bobuBuddha, ubuKatolika, ubu-Orthodox baseMpumalanga, ubuHindu, ubuSulumane, ubuJuda nobuProthestani bahlangana eSan Francisco ukuze basekele futhi bathandazele iZizwe Ezinhlangene. Ngo-1979, uPapa John Paul II wathi unethemba lokuthi iZizwe Ezihlangene ziyohlale zigqugquzela ukuthula nobulungisa. isig. 17 Bheka iSiphakamiso 1 soMthetho-sisekelo WeZizwe Ezihlangene.Cabanga ngokuthula nokulondela okungalethwa uhulumeni obusa umhlaba wonke. Kungani singasethemba isithembiso sikaNkulunkulu sokuletha uhulumeni onjalo? Ubani ozoba umbusi wawo ofanelekayo? 